Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US in 15/22; v nadaljevanju: ZDR-1) in Akta/Pravilnika o notranji organizaciji in sistemizaciji delovnih mest Javnega zavoda Turizem Bled št. 4 z dne 10. 2. 2022 Javni zavod Turizem Bled objavlja prosto delovno mesto

**»DELOVODJA V (m/ž)«**

**(šifra delovnega mesta: J035007)**

**za določen čas (nadomeščanje začasno odsotnega javnega uslužbenca), tj. od 23.06.2022 do 11.10.2022 oz. do vrnitve začasno odsotnega javnega uslužbenca nazaj na delo**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* ima pridobljeno izobrazbo, ki ustreza najmanj srednji strokovni izobrazbi ali najmanj srednji splošni izobrazbi in
* najmanj 1 leto delovnih izkušenj.

Prednost pri izbiri bodo imeli kandidati z znanjem tujih jezikov in izkušnjami z urejanjem spletnih vsebin in z digitalnim marketingom preko družbenih omrežij.

Po trinajsti točki 6. člena Zakona o javnih uslužbencih (Uradni list RS, št. 63/07 – UPB3 in naslednji), se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Opis del in nalog delovnega mesta:

* informiranje obiskovalcev Infocentra Triglavska roža Bled,
* ustvarjanje baze podatkov,
* zbiranje vseh vrst informacij,
* pomoč pri organizaciji prireditev,
* ustvarjanje bank slik in video materiala,
* pripravljanje materialov za analizo podatkov turističnega prometa,
* v skladu z navodili pripravljanje materialov za nadaljnje posredovanje,
* organiziranje informacijske dejavnosti in izvajanje le-te s pomočjo zunanjih sodelavcev,
* izvajanje stalne informacijske dejavnosti o vsem kar se dogaja v turizmu in
* izvajanje drugih del in nalog po nalogu direktorja.

Prijava na prosto delovno mesto mora vsebovati:

1. pisno izjavo in fotokopijo dokazila oziroma verodostojne listine o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. pisno izjavo in fotokopijo dokazila oziroma verodostojne listine o delovnih izkušnjah, iz katere je razvidno izpolnjevanje pogoja glede zahtevanih delovnih izkušenj (čas opravljanja dela - datum sklenitve in datum prekinitve delovnega razmerja, opis dela in stopnja/raven izobrazbe, na delovnih mestih pri posameznem delodajalcu).

Zaželeno je, da prijava vsebuje tudi kratek življenjepis in da kandidat v njej, poleg formalne izobrazbe, navede tudi druga znanja in veščine, ki jih je pridobil. Kandidat naj izkušnje, zaradi katerih ima lahko prednost pri izbiri, posebej izpostavi.

Upoštevane bodo le pravočasne in popolne prijave.

Izbirni postopek, v katerega se uvrstijo kandidati, ki izpolnjujejo predpisane pogoje, bo potekal v eni fazi. Kandidati, uvrščeni v izbirni postopek, bodo povabljeni na razgovor, na katerem bodo morali odgovoriti na pet ustno zastavljenih vprašanj s področja, za katerega se razpisuje delovno mesto. Za vsak pravilen odgovor kandidat prejme največ dve točki. Izbran bo tisti kandidat, ki bo zbral največ točk.

Z izbranim kandidatom bo sklenjena pogodba o zaposlitvi za določen čas, tj. od 23.06.2022 do 11.10.2022 oz. do vrnitve začasno odsotnega javnega uslužbenca nazaj na delo, s polnim delovnim časom (40 ur na teden). Izbrani kandidat bo delo opravljal v prostorih Javni zavod Turizem Bled, Ljubljanska cesta 27, 4260 Bled oziroma v drugih prostorih/objektih, kjer javni zavod opravlja svoje naloge.

Kandidati pošljejo pisne prijave s prilogami v zaprti ovojnici z označbo: »za javno objavo – DELOVODJA V«, na naslov: Javni zavod Turizem Bled, Ljubljanska cesta 27, 4260 Bled, in sicer do 11. 4. 2022 Prijava, poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni v osmih (8) dneh po zaključenem postopku izbire. Obvestilo o končani izbiri bo objavljeno na spletnih straneh Javnega zavoda Turizem Bled (<https://www.bled.si/sl/informacije/poslovne-strani/turizem-bled/>).

Dodatne informacije o izvedbi postopka je mogoče dobiti pri v.d. direktorja Romani Purkart, ki je dosegljiva na telefonski številki 040 214 372 ali po elektronski pošti romana.purkart@visitbled.si

V javni objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

Datum: 4. 4. 2022

 Romana Purkart

v. d. direktorja Javnega zavoda Turizem Bled